CELEX: 32005R0830
Language: lt
Date: 2005-05-30 00:00:00
Title: 2005 m. gegužės 30 d. Komisijos reglamentas (EB) Nr. 830/2005, penktą kartą iš dalies keičiantis Tarybos reglamentą (EB) 1763/2004, nustatantį tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

31.5.2005   
            
            
               LT
            
            
               Europos Sąjungos oficialusis leidinys
            
            
               L 137/24
            
         KOMISIJOS REGLAMENTAS (EB) Nr. 830/2005
   2005 m. gegužės 30 d.
   penktą kartą iš dalies keičiantis Tarybos reglamentą (EB) 1763/2004, nustatantį tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. spalio 11 d. Tarybos reglamentą (EB) 1763/2004, nustatantį tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą (1), ypač į jo 10 straipsnio a dalį,
   kadangi:
   
               (1)
            
            
               Reglamento (EB) Nr. 1763/2004 I priede yra išvardyti asmenys, kuriems taikomas tame reglamente numatytas fondų ir ekonominių išteklių įšaldymas.
            
         
               (2)
            
            
               Komisija yra įgaliota iš dalies keisti šį priedą atsižvelgiant į Tarybos sprendimus, įgyvendinančius 2004 m. spalio 11 d. Tarybos bendrąją poziciją 2004/694/BUSP dėl tolimesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą (2). 2005 m. birželio 6 d. Tarybos sprendimu 2005/…/BUSP (3) įgyvendinama ta bendroji pozicija. Todėl Reglamento (EB) Nr. 1763/2004 I priedas turėtų būti atitinkamai pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1763/2004 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gegužės 30 d.
      
         
            Komisijos vardu
         
         Benita FERRERO-WALDNER
         
            Komisijos narė
         
      
   
   
      (1)  OL L 315, 2004 10 14, p. 14. Reglamentas su paskutiniais pakeitimais, padarytais Komisijos reglamentu (EB) Nr. 607/2005. (OL L 100, 2005 4 20, p. 17. Klaidų ištaisymas paskelbtas OL L 104, 2005 4 23, p. 46).
   
      (2)  OL L 315, 2004 10 14, p. 52. Bendroji pozicija su paskutiniais pakeitimais, padarytais Sprendimu 2005/316/BUSP (OL L 100, 2005 4 20, p. 54).
   
      (3)  Dar nepaskelbta Oficialiajame leidinyje.
   PRIEDAS
   Šie asmenys yra išbraukiami iš Reglamento (EB) Nr. 1763/2004 I priedo:
   
               1.
            
            
               Borovnica, Goran. Gimimo data: 1965 8 15. Gimimo vieta: Kozarac, Prijedor savivaldybė, Bosnija ir Hercegovina. Pilietybė: Bosnijos ir Hercegovinos.
            
         
               2.
            
            
               Pavkovic, Nebojsa. Gimimo data: 1946 4 10. Gimimo vieta: Senjski Rudnik, Serbija ir Juodkalnija. Pilietybė: Serbijos ir Juodkalnijos.
            
         
               3.
            
            
               Popovic, Vujadin. Gimimo data: 1957 3 14. Gimimo vieta: Sekovici, Bosnija ir Hercegovina. Pilietybė: Serbijos ir Juodkalnijos.